“จอมทรัพย์” เตรียมเงิน 2 พันลบ.เก็บ SUPER เพิ่ม 10% ดันสัดส่วนถือหุ้นแตะ 20%
“จอมทรัพย์” เตรียมเงิน 2 พันลบ.เก็บ SUPER เพิ่ม 10% หวังดันสัดส่วนการถือหุ้นขึ้นตามเป้า 20%
26 เม.ย. 2561

นายจอมทรัพย์ โลจายะ ประธานกรรมการ บริษัท ซุปเปอร์บล๊อก จำกัด (มหาชน) หรือ SUPER เปิดเผยผ่านรายการ “ข่าวหุ้นเจาะตลาด” ออกอากาศทางสถานีโทรทัศน์สปริงนิวส์ ทีวีดิจิทัลช่อง 19 และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า ขณะนี้กำลังอยู่ระหว่างการเจรจาขอซื้อหุ้น SUPER เพิ่ม โดยมีเป้าหมายที่จะถือหุ้น SUPER เพิ่มขึ้นเป็นสัดส่วน 20%
โดยในช่วง 3 สัปดาห์ที่ผ่านมาได้เข้าซื้อหุ้น SUPER มาแล้ว 570 ล้านหุ้น หรือคิดเป็นสัดส่วนกว่า 2% ของทุนจดทะเบียน โดยส่วนหนึ่งเป็นการเข้าซื้อในช่วงที่ราคาหุ้น SUPER ปรับตัวลงแรงกว่า 0.80 บาท และล่าสุดเป็นการซื้อจากนายประเดชจำนวน 382 ล้านหุ้น ที่ราคา 1.15 บาท/หุ้น เมื่อวันที่ 24 เม.ย.ที่ผ่านมา เนื่องจากนายประเดชต้องการเงินไปลงทุนในธุรกิจพลังงานในบริษัทอื่น
สำหรับราคาที่ซื้อจากนายประเดชที่หุ้นละ 1.15 บาท มีความเห็นว่าเป็นราคาที่ถูกและเหมาะสมสำหรับอนาคตของบริษัท จึงขอซื้อเพื่อเพิ่มสัดส่วนหุ้น ซึ่งกลุ่มนายประเดชเองเป็นเพียงผู้ถือหุ้นไม่ได้เป็นฝ่ายบริหาร เนื่องจากอำนาจในการบริหารอยู่ที่ตนเองเพียงคนเดียว
อนึ่ง ปัจจุบันนายประเดชยังถือหุ้น SUPER ในนามส่วนตัวและครอบครัวรวมกว่า 14%
 
โครงสร้างผู้ถือหุ้น 5 อันดับ ดังนี้